CELEX: 22019D1402
Language: bg
Date: 2019-07-10 00:00:00
Title: Решение на Съвместния комитет на ЕИП № 190/2019 от 10 юли 2019 година за изменение на приложение IX (Финансови услуги) и приложение XIX (Защита на потребителите) към Споразумението за ЕИП [2019/1402]

12.9.2019   
               
               
                  BG
               
               
                  Официален вестник на Европейския съюз
               
               
                  L 235/9
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 190/2019
         от 10 юли 2019 година
         за изменение на приложение IX (Финансови услуги) и приложение XIX (Защита на потребителите) към Споразумението за ЕИП [2019/1402]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2016/1011 на Европейския парламент и на Съвета от 8 юни 2016 г. относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и за изменение на директиви 2008/48/ЕО и 2014/17/ЕС и на Регламент (ЕС) № 596/2014 (1) следва да бъде включен в Споразумението за ЕИП.
                  
               
                     (2)
                  
                  
                     Поради това приложения IX и XIX към Споразумението за ЕИП следва да бъдат съответно изменени,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение IХ към Споразумението за ЕИП се изменя, както следва:
            След точка 31к (Регламент (ЕС) № 2015/751 на Европейския парламент и на Съвета) се вмъква следното:
            
               
                           „31л.
                        
                        
                           
                              32016 R 1011: Регламент (ЕС) 2016/1011 на Европейския парламент и на Съвета от 8 юни 2016 г. относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и за изменение на директиви 2008/48/ЕО и 2014/17/ЕС и на Регламент (ЕС) № 596/2014 (ОВ L 171, 29.6.2016 г., стр. 1).
                           За целите на настоящото споразумение разпоредбите на този регламент се тълкуват със следните адаптации:
                           
                                       а)
                                    
                                    
                                       независимо от разпоредбите на Протокол 1 към настоящото споразумение и освен ако в настоящото споразумение не е предвидено друго, в допълнение към значението си в този регламент понятията „държава(и) членка(и)“ и „компетентни органи“ включват съответно и държавите от ЕАСТ и техните компетентни органи;
                                    
                                 
                                       б)
                                    
                                    
                                       в член 46, параграф 4, втора алинея, член 46, параграф 10, трета алинея и в член 46, параграф 11, първа алинея след думата „ЕОЦКП“ се вмъкват думите „или, според случая, Надзорният орган на ЕАСТ“;
                                    
                                 
                                       в)
                                    
                                    
                                       в член 46, параграф 10 думите „правото на Съюза“ се заменят с думите „разпоредбите на Споразумението за ЕИП“;
                                    
                                 
                                       г)
                                    
                                    
                                       в член 47, параграф 1 по отношение на държавите от ЕАСТ след думата „ЕОЦКП“ се вмъкват думите „и Надзорния орган на ЕАСТ“;
                                    
                                 
                                       д)
                                    
                                    
                                       в член 48, параграф 3 думите „правото на Съюза“ се заменят с думите „Споразумението за ЕИП“.“
                                    
                                 
                     
         
         
            Член 2
            В точка 7з (Директива 2008/48/ЕО на Европейския парламент и на Съвета) от приложение XIX към Споразумението за ЕИП се добавя следното тире:
            
                        „—
                     
                     
                        
                           32016 R 1011: Регламент (ЕС) 2016/1011 на Европейския парламент и на Съвета от 8 юни 2016 г. (ОВ L 171, 29.6.2016 г., стр. 1).“
                     
                  
         
            Член 3
            Текстовете на Регламент (ЕС) 2016/1011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 4
            Настоящото решение влиза в сила на 11 юли 2019 г. или в деня след внасянето на последната нотификация, предвидена в член 103, параграф 1 от Споразумението за ЕИП (*1), в зависимост от това коя от двете дати е по-късната.
         
         
            Член 5
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 10 юли 2019 година.
            
               
                  За Съвместния комитет на ЕИП
               
               
                  Председател
               
               Gunnar PÁLSSON
            
         
         
            (1)  ОВ L 171, 29.6.2016 г., стр. 1.
         
            (*1)  С отбелязани конституционни изисквания.